இராமன் சீதை இலக்குவனோடு காட்டில் செல்லல் வெய்யோன் ஒளி தன்மேனியில் விரிசோதியின் மறையப் பொய்யோ எனும் இடையாளொடும் இளையானொடும், போனான்- "மையோ, மரகதமோ, மறிகடலோ, மழை முகிலோ, ஐயோ, இவன் வடிவு!" என்பதோர் அழியா அழகு உடையான். 1 சீதையுடன் செல்லும் இராமன் மருத நிலத்தில் திரியும் அன்னம் முதலியவற்றைக் காணுதல் அளி அன்னது ஓர் அறல் துன்னிய குழலாள், கடல் அமிழ்தின் தெளிவு அன்னது ஓர் மொழியாள், நிறை தவம் அன்னது ஓர் செயலாள்,